section_heading: Opis dobra
paragraph_text: Crkva je smještena u središtu grada. Sagrađena je 1692. godine, a današnji izgled je rezultat velike obnove i proširenja 90-ih godina 19. stoljeća prema nacrtima Hermanna Bolléa. Jednobrodna prostrana građevina zaključena poligonalnim svetištem uz pjevalište ima bočne kapele i sakristiju s emporom na sjevernoj strani. Lađa je podijeljena na tri traveja svođena križno-bačvastim svodom. Vanjštinom oblikovanom u duhu neoromanike dominira oktogonalni toranj ispred središnje osi glavnoga pročelja s prizemljem pravokutnoga presjeka u funkciji predvorja. Najveća turopoljska crkva vrijedan je primjer historicističke sakralne arhitekture.